CELEX: 62010FA0055(01)
Language: el
Date: 2014-10-15 00:00:00
Title: Υπόθεση F-55/10 RENV: Απόφαση του Δικαστηρίου Δημόσιας Διοίκησης (πρώτο τμήμα) της 15ης Οκτωβρίου 2014 — Μοσχονάκη κατά Επιτροπής (Υπαλληλική υπόθεση — Υπάλληλοι — Αναπομπή στο Δικαστήριο Δημόσιας Διοίκησης κατόπιν αναιρέσεως — Πρόσληψη — Ανακοίνωση για την πλήρωση κενής θέσεως εντός του θεσμικού οργάνου — Προϋποθέσεις επιλεξιμότητας περιλαμβανόμενες στην ανακοίνωση — Εξουσία εκτιμήσεως της ΑΔΑ)

24.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 421/46
            
         Απόφαση του Δικαστηρίου Δημόσιας Διοίκησης (πρώτο τμήμα) της 15ης Οκτωβρίου 2014 — Μοσχονάκη κατά Επιτροπής
   (Υπόθεση F-55/10 RENV)
   ((Υπαλληλική υπόθεση - Υπάλληλοι - Αναπομπή στο Δικαστήριο Δημόσιας Διοίκησης κατόπιν αναιρέσεως - Πρόσληψη - Ανακοίνωση για την πλήρωση κενής θέσεως εντός του θεσμικού οργάνου - Προϋποθέσεις επιλεξιμότητας περιλαμβανόμενες στην ανακοίνωση - Εξουσία εκτιμήσεως της ΑΔΑ))
   2014/C 421/63
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Χρυσάνθη Μοσχονάκη (Βρυξέλλες, Βέλγιο) (εκπρόσωπος: Ν. Lhoëst, δικηγόρος)
   
      Καθής- εναγομένη: Ευρωπαϊκή Επιτροπή (εκπρόσωποι: J. Currall και B. Eggers)
   
      Αντικείμενο
   
   Αναπομπή κατόπιν αναιρέσεως — Αίτημα περί ακυρώσεως της αποφάσεως με την οποία δεν ελήφθη υπόψη η υποψηφιότητα της προσφεύγουσας για τη θέση βοηθού βιβλιοθηκάριου και αίτημα περί καταβολής αποζημιώσεως εκ μέρους της Επιτροπής προς αποκατάσταση της υλικής ζημίας και προς ικανοποίηση της ηθικής βλάβης.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την απόφαση της 30ής Σεπτεμβρίου 2009 με την οποία η Ευρωπαϊκή Επιτροπή απέρριψε την υποψηφιότητα της Χ. Μοσχονάκη για τη θέση «[β]οηθού -[β]ιβλιοθηκάριου/[υ]παλλήλου τεκμηρίωσης».
            
         
               2)
            
            
               Υποχρεώνει την Ευρωπαϊκή Επιτροπή να καταβάλει στη Χ. Μοσχονάκη το ποσό των 5  000 ευρώ.
            
         
               3)
            
            
               Καταδικάζει την Ευρωπαϊκή Επιτροπή να φέρει τα δικαστικά της έξοδα καθώς και τα έξοδα στα οποία υποβλήθηκε η Χ. Μοσχονάκη στις υποθέσεις F 55/10, T 476/11 P και F 55/10 RENV.